Diari Oficial de la Generalitat Valenciana


Sumari del DOGV 4937, del 02-02-2005 (2005/682)

Notificació a Porchester Group, SL. Expedient número 1/2004.
------------------------------------------------------------

### Dades del document

Número de DOGV
:   4937

Data del DOGV
:   02-02-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/682


Organisme emissor
:   Conselleria d'Economia, Hisenda i Ocupació

Tipus de document
:   Anunci

Notificació a Porchester Group, SL. Expedient número 1/2004. [2005/Q682]
  
Davant la impossibilitat d'efectuar la notificació directament a la interessada, que s'ha intentat sense efecte, de conformitat amb el que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i als efectes previstos en este article, per mitjà del present edicte es notifica a l'entitat que a continuació es detalla la proposta de resolució dictada el 16 de gener de 2004 en el procediment que així mateix s'indica.
  
Expedient: sancionador 1/2004
  
Empresa: Porchester Group, SL
  
Domicili: c/ Xàtiva, núm. 21, 46047 València
  
Vistes les actuacions practicades en l'expedient de referència s'emet la resolució següent:
  
En data 25 de juny de 2004, es va iniciar, amb el número 1/2004, expedient sancionador contra Porchester Group, SL, per una presumpta falta administrativa recollida en l'article 26.2.h i 26.2.o de la Llei 9/1992, de 30 d'abril, de Mediació en Assegurances Privades.
  
El procediment mencionat fou notificat a la interessada per mitjà de publicació en el Diari Oficial de la Generalitat Valenciana en data 19 de juliol de 2004, i se li va concedir un termini de 15 dies per a formular les al·legacions que estimara convenients.
  
Ha transcorregut en excés el termini mencionat, i la interessada no ha presentat cap al·legació.
  
De la prova documental que hi ha en l'expedient apareix que la denunciada va percebre de Juan Pedro Chico Asensi, en el període comprés entre el mes de novembre de l'any 2001 i el mes de desembre de l'any 2002, diverses quantitats per al pagament de la pòlissa número 670267477004 contractada per mitjà de la denunciada amb l'entitat Aegon Seguros i corresponent a un contracte de vida superfons, i que es va apropiar de les dites quantitats i deixat sense cobertura al denunciant.
  
Així mateix, des del mes de febrer de l'any 2004 actuava mancant de director tècnic mediador d'assegurances titular, per cessament de José Agustín Martín Troncoso.
  
En data 14 de setembre de 2004 es va formular la proposta de resolució corresponent, que va ser notificada per mitjà de publicació en el Diari Oficial de la Generalitat Valenciana de data 27 d'octubre de 2004, en la qual, així mateix, es concedia un termini de 15 dies per a formular al·legacions, sense que la interessada haja fet ús d'este dret.
  
Tenint en compte la no compareixença de la interessada, així com la prova practicada que acredita l'existència de dues infraccions administratives qualificades com molt greus previstes en l'article 26.2.h i 26.2.o de la Llei 9/1992, de 30 d'abril, de Mediació en Assegurances Privades, en relació amb l'article 10 del Decret 301/1997, de 16 de desembre, del Govern Valencià, és procedent dictar la present resolució.
  
Per això, i d'acord amb el que disposa l'article 20 del Reial Decret 1.398/1993, de 4 d'agost, que aprova el Reglament de Procediment per a l'Exercici de la Potestat Sancionadora de les Administracions Públiques, així com l'article 11 del Decret 301/1997, de 16 de desembre, del Govern Valencià, resolc:
  
Imposar a Porchester Group, SL, per la comissió de dues infraccions administratives molt greus, previstes en l'article 26.2.h i 26.2.o de la Llei 9/1992, de 30 d'abril, de Mediació en Assegurances Privades, la sanció de revocació de l'autorització per a l'exercici de l'activitat de corredoria d'assegurances amb cancel·lació de la seua inscripció en el Registre Especial de Corredors d'Assegurances, de Societats de Corredoria d'Assegurances i dels seus Alts Càrrecs, d'acord amb el que disposa l'article 27.1.c del mencionat cos legal.
  
Contra esta resolució, que no posa fi a la via administrativa, podrà interposar recurs ordinari davant del conseller d'Economia, Hisenda i Ocupació dins del termini d'un mes a partir de la seua notificació.